**Naziv obveznika: Osnovna škola Petra Studenca, Kanfanar**

Adresa sjedišta: Dvigradska 3, 52352 Kanfanar

Žiro račun: HR2524020061100108976

OIB: 42305886737

MBO: 03075354

RKP: 11445

Razina: 31

Šifra djelatnosti: 8520 Osnovno obrazovanje

Razdjel: 0

Šifra županije: 18 Istarska

Šifra općine: 175 Kanfanar

Oznaka razdoblja: **2023-06**

**BILJEŠKE**

uz financijsko izvješće za razdoblje

od 1. siječnja do 30. lipnja 2023. godine

**Bilješke uz PR-RAS**

**6361 Tekuće pomoći proračunskim korisnicima iz proračuna koji im nije nadležan**

Povećanje prihoda za financiranje prehrane učenika od 1. siječnja 2023. godine i povećanje bruto osnovice za obračun plaća zaposlenih za 2% od 1. travnja 2023. godine iz državnog proračuna (nositelj financiranja: Ministarstvo znanosti i obrazovanja).

**6526 Ostali nespomenuti prihodi**

Smanjenje prihoda po osnovi sufinanciranja cijene školske marende od strane roditelja.

**6615 Prihodi od pruženih usluga**

Smanjenje prihoda od najma školskih prostorija i pružanje usluge prehrane zaposlenicima.

**6712 Prihodi iz nadležnog proračuna za financiranje rashoda za nabavu nefinancijske imovine**

Povećanje prihoda za potrebe financiranja izrade 2. faze glavnog projekta nadogradnje školske dvorane (1. dio). Opremanje školske kuhinje.

**31 Rashodi za zaposlene**

Povećanje rashoda za zaposlene radi povećanja bruto osnovice za 2% od 1. travnja 2023. godine

**3114 Plaće za posebne uvjete rada**

Dodatak za rad u kombiniranim odjeljenjima i po prilagođenim programima.

**312 Ostali rashodi za zaposlene**

Jubilarne nagrade, pomoć za bolovanje duže od 90 dana i ostale pomoći, regres i ostala materijalna prava radnika koja proizlaze iz zakonskih propisa.

**3212 Naknade za prijevoz, rad na terenu i odvojeni život**

Naknade prijevoza zaposlenima za dolazak na posao i odlazak s posla, po prijeđenom kilometru, prema stvarnom mjesečnom obračunu.

**3221 Uredski materijal i ostali materijalni rashodi**

Uredski materijal, literatura, materijal i sredstva za čišćenje i održavanje, materijal za higijenske potrebe i ostali materijal za potrebe redovnog poslovanja.

**3222 Materijal i sirovine**

Namirnice za pripremu obroka za školsku marendu.

**3223 Energija**

Troškovi energenata (električna energija, plin, lož ulje) prate kretanje cijena na tržištu.

**3232 Usluge tekućeg i investicijskog održavanja**

Povećanje rashoda radi sanacije gromobrana na školskoj zgradi u Kanfanaru koje je financirano iz sredstava decentralizacije za osnovne škole, iz proračuna Istarske županije.

**3233 Usluge promidžbe i informiranja**

Objava natječaja za izbor ravnatelja u javnim glasilima.

**3234 Komunalne usluge**

Troškovi opskrbe vodom, odvoza smeća, pražnjenja septičke jame, deratizacije i sl. prate kretanje cijena na tržištu.

**3235 Zakupnine i najamnine**

Zakup spremnika za plin i uredskog printera.

**3236 Zdravstvene i veterinarske usluge**

Redovni sanitarni pregledi kuhinjskog osoblja i laboratorijski nalazi analize vode, hrane i briseva u školskoj kuhinji.

**3237 Intelektualne i osobne usluge**

Pravno savjetovanje, logoped, psiholog, zaštita na radu.

**3433 Zatezne kamate**

Kamate po osnovi sudskih presuda u 2022. godini nisu zabilježene u 2023. godini.

**3691 Tekući prijenosi između proračunskih korisnika istog proračuna**

Trošak organizacije županijskog natjecanja iz astronomije.

**3722 Naknade građanima i kućanstvima u naravi**

Sufinanciranje cijene prijevoza učenika u školu i iz škole, povećanje radi rasta cijena energenata.

**3812 Tekuće donacije u naravi**

Trošak menstrualnih i higijenskih potrepština u osnovnim školama financiran sredstvima iz državnog proračuna (nositelj financiranja: Ministarstvo rada, mirovinskog sustava, obitelji i socijalne politike).

**4227 Uređaji, strojevi i oprema za ostale namjene**

Nabava perilice za suđe za školsku kuhinju u Kanfanaru.

**19 Rashodi budućih razdoblja i nedospjela naplata prihoda**

Kontinuirani rashodi budućih razdoblja: plaće za zaposlene i naknada za nezapošljavanje osoba s invaliditetom za mjesec lipanj 2023. godine koji će biti isplaćeni u srpnju 2023. godine.

**Bilješke uz OBVEZE**

**V003 Međusobne obveze subjekata općeg proračuna**

Obveze za povrat u državni proračun po osnovi potraživanja naknada za bolovanje od HZZO-a i neutrošena sredstva od osnivača za provođenje projekta Zavičajne nastave.

**237 Obveze za naknade građanima i kućanstvima**

Obveze prema prijevozniku za redovan prijevoz učenika u školu i iz škole.

**V009 Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja najvećim se dijelom odnosi na obveze za zaposlene po osnovi plaća te naknada za prijevoz na posao i s posla za mjesec lipanj, koje će biti isplaćene u mjesecu srpnju. Preostali dio obveza odnosi se na tekuće obveze za materijalne i financijske rashode, s rokom dospijeća nakon datuma završetka izvještajnog razdoblja.

Kanfanar, 10. srpnja 2023.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr.sc. Marko Jelenić